Pazi, kamera na toboganu!

Mala šola medijev in urejanja igrišča[[1]](#footnote-1)

Če rad ustvarjaš, če se rad igraš in če imaš veliko idej, te vabimo, da skupaj z nami raziščeš okolico šole, predlagaš in po svoji meri načrtuješ nov prostor za igro ter o vsem tem posnameš kratek film.

S kamero v roki bomo iskali zanimive kotičke okoli šole, kukali pod veje grmov, se igrali in se spraševali, kaj vse lahko počnemo na igrišču. Če med potikanjem naletimo na kakšen nadvse dolgočasen kotiček, ga bomo nemudoma predrugačili, posneli s kamero in narisali na papir. To bo naš novi načrt, ki bo morda nekoč postal resničen.

**Kaj?**

Skozi sklop dveh delavnic boš spoznal proces izdelave kratkega filma in sodeloval pri načrtovanju zasnove za ureditev otroškega igrišča, ob tem pa se boš zabaval in uril v izražanju z besedami, risbo, fotografijo in kamero.

**Kdaj?**

dan 1: torek, 27.9. (OD 14.00 DO 16.00)

dan 2: sredo, 28.9. (OD 13.00 DO 16.00)

**Kje?**

Dobimo se na šolskem igrišču, delavnica pa bo potekala tudi v neposredni okolici šole, na igrišču in pri vhodu.

**Kdo?**

Poleg tebe še: Urška Kranjc (krajinska arhitektka, v okviru skupine Pazi!park sodeluje pri projektih, ki so usmerjeni k sodelovanju uporabnikov pri urejanju prostora)

Andreja Sinčič Štrukelj (arhitektka, projektantka številnih otroških igrišč v okviru biroja AB Štrukelj)

Martin Turk (režiser in scenarist, posnel je več nagrajenih kratkih filmov, ki so bili prikazani po svetu - Cannes, Sarajevo, Los Angeles, Sydney, Stockholm)

**Kaj naj prinesem s seboj?**

Prinesi dobro voljo in fotoaparat z možnostjo snemanja filmov ali kamero, če ga slučajno imaš.

**PRIJAVNICA:**

Ime in priimek\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, razred: \_\_\_\_\_\_\_\_\_\_\_\_\_\_\_\_\_\_

Elektronska pošta:

(starše prosimo, da nam še isti dan po opravljeni prvi delavnici pošljejo posnetke preko wetransfer na naslov pazipark@gmail.com, nazadnje jim pošljemo tudi montiran filmček)

“Prinesel bom svojo snemalno napravo: telefon, tablica, kamera, fotoaparat z možnostjo snemanja filmov.” (podčrtaj) DA NE

Soglašam s fotografiranjem in snemanjem svojega otroka \_\_\_\_\_\_\_\_\_\_\_\_\_\_\_\_\_\_\_\_ (ime in priimek), ter z objavo posnetega materiala v medijih in na svetovnem spletu.

Datum in podpis:

Število prijav je omejeno. Organizatorji in mentorji delavnic ne odgovarjamo za morebitno škodo, povzročeno na snemalnih napravah.

1. Sofinanciranje projekta Kamera na gugalnici! omogočajo Slovenski filmski center, Mestna občina Ljubljana, Oddelek za predšolsko vzgojo in izobraževanje, Senca studio, Cona plus, Arhitetkurni biro Štrukelj in Društvo PAZI!PARK. [↑](#footnote-ref-1)